A Medúzák, (héberül "מדוזות; Meduzot") egy 2007-ben készült izraeli játékfilm. Forgatókönyvét Etgar Keret írta, és a filmet feleségével, Shira Geffennel együtt rendezték; főszereplője Sarah Adler. A film a 2007-es cannes-i fesztiválon Arany Kamerát nyert. Egy rövid mellékszerep erejéig Keret is megjelenik a filmben, aki hazájában egyébként elsősorban elsőrangú rövidprózájáról és sokoldalú irodalmi tevékenységéről ismert.